ಕಾಸರಗೋಡು ಟು ಕತಾರ್.. ಅತಿದೊಡ್ಡ ಮಾದಕ ವಸ್ತು ಸಾಗಾಟ ಜಾಲ ಪತ್ತೆ ಬೆಂಗಳೂರು: ಕಾಸರಗೋಡಿನಿಂದ ಕತಾರ್ಗೆ ಸರಬರಾಜಾಗುತ್ತಿದ್ದ ಮಾದಕ ಪದಾರ್ಥ ಜಾಲವನ್ನ ವಲಯದ ಎನ್.ಸಿಬಿ.ಅಧಿಕಾರಿಗಳು ಕಾರ್ಯಾಚರಣೆ ನಡೆಸಿ ಪತ್ತೆಹಚ್ಚಿದ್ದಾರೆ. ಕತಾರ್, ಮಾಲ್ಡೀವ್ಸ್, ಶ್ರೀಲಂಕಾಗೆ ಮಾದಕ ಸರಬರಾಜು ಮಾಡುತ್ತಿದ್ದ ಆರೋಪಿಗಳ ಬಂಧನವಾಗಿದೆ. ಜೂನ್ 4ರಂದು ಕತಾರ್ಗೆ ಕಳುಹಿಸಲಾಗುತ್ತಿದ್ದ ಮಾದಕ ವಸ್ತುಗಳನ್ನ ಎನ್.ಸಿ.ಬಿ ವಶಪಡಿಸಿಕೊಂಡಿತ್ತು. 13 ಬ್ಯಾಕ್ಪ್ಯಾಕ್ನಲ್ಲಿಟ್ಟು ಸಾಗಿಸುತ್ತಿದ್ದ 1.2 ಕೆ.ಜಿ ಹ್ಯಾಶಿಶ್ ಆಯಿಲ್ನ್ನ ವಶಪಡಿಸಿಕೊಳ್ಳಲಾಗಿತ್ತು. ಮುಂದುವರೆದ ತನಿಖೆಯಲ್ಲಿ ಮಾದಕ ಜಾಲದ ಇಬ್ಬರು ಆರೋಪಿಗಳಾದ ಆರ್.ಖಾನ್ ಹಾಗೂ ಎಸ್.ಹುಸೈನ್ನ್ನ ಎನ್.ಸಿ.ಬಿ ಅಧಿಕಾಕಾರಿಗಳು ಬಂಧಿಸಿದ್ದಾರೆ. ಆರೋಪಿಗಳ ಬಳಿ, 2.6ಕೆ.ಜಿ ಹ್ಯಾಶಿಶ್ ಆಯಿಲ್ ಜಪ್ತ ಮಾಡಿದ್ದು, ಎನ್.ಡಿ.ಪಿ.ಎಸ್ ಕಾಯ್ದೆಯಡಿ ಪ್ರಕರಣವನ್ನ ದಾಖಲು ಮಾಡಲಗಿದೆ. ಈ ಹಿಂದೆ 2019ರಲ್ಲಿ, ಪ್ರಮುಖ ಕಿಂಗ್ಪಿನ್ಗಳನ್ನ 2019ರಲ್ಲಿ ಎನ್.ಸಿ.ಬಿ ಬಂಧಿಸಿದ್ರು.